[{"text_idx": "#000014", "text": "Gwobrau am effaith ymchwil Prifysgol Bangor"}, {"text_idx": "#000021", "text": "Mae dros ddeng mlynedd o ymchwil a gweithredu, mewn partneriaeth ag Is-adran Recriwtio a Hyfforddi'r Fyddin Brydeinig, wedi arwain at newidiadau yn yr hyfforddiant a ddarperir ar draws y tri Llu Arfog. Ffurfiwyd sefydliad hyfforddi newydd, ynghyd a\u0302 chorff monitro a hyfforddi i'r tri llu, gwelwyd iechyd meddwl gwell ymysg recriwtiaid i'r gwasanaeth milwrol, a gostyngiad sylweddol yn y cyfraddau ymadael (hyd at 15%)."}, {"text_idx": "#000024", "text": "\"Mae\u2019r gweithgareddau ymchwil a menter sy'n mynd ymlaen ym Mhrifysgol Bangor yn gwneud cyfraniad pwysig tuag at wella lles economaidd a chymdeithasol Cymru a'r byd. Mae'r projectau a amlygwyd gan y gwobrau hyn yn dangos effaith gadarnhaol y Brifysgol ar yr economi a chymdeithas.\""}, {"text_idx": "#000025", "text": "Dywedodd yr Athro Jo Rycroft Malone, Cyfarwyddwr Ymchwil Prifysgol Bangor, \"Mae ein gwobrau effaith yn rhoi cyhoeddusrwydd i waith y brifysgol ac yn dathlu ein llwyddiannau. Yn y gystadleuaeth gyntaf hon, bu'r panel yn ystyried dros 20 o geisiadau. Roedd safon y gystadleuaeth yn uchel iawn, ac rydym yn cydnabod y cyfoeth o ddoniau sydd gennym ar draws ein prifysgol. Mae hanesion ein henillwyr yn ysbrydoliaeth i eraill ac yn amlygu'r gwahaniaeth y gall ymchwil Prifysgol Bangor ei wneud.\""}]